ประเทศฝรั่งเศส

ประเทศในยุโรปตะวันตก
"ฝรั่งเศส" เปลี่ยนทางมาที่นี่ สำหรับความหมายอื่น ดูที่ ฝรั่งเศส (แก้ความกำกวม)
47°N 2°E﻿ / ﻿47°N 2°E﻿ / 47; 2
| สาธารณรัฐฝรั่งเศส République française (ฝรั่งเศส) |
| --- | --- |
   ธงชาติ    ตราแผ่นดิน  
คำขวัญ: "Liberté, égalité, fraternité" "เสรีภาพ เสมอภาค ภราดรภาพ"
เพลงชาติ: "ลามาร์แซแยซ"  
มหาลัญจกร:  
แสดงดินแดนฝรั่งเศสทั้งหมดแสดงประเทศฝรั่งเศสแผ่นดินใหญ่ในทวีปยุโรปแสดงลูกโลกที่มีประเทศฝรั่งเศสแผ่นดินใหญ่เป็นศูนย์กลางที่ตั้งของ ฝรั่งเศส  (แดงหรือเขียวเข้ม)– ในยุโรป  (เขียว & เทาเข้ม) – ในสหภาพยุโรป  (เขียว)
เมืองหลวง และเมืองใหญ่สุด: ปารีส 48°51′N 2°21′E﻿ / ﻿48.850°N 2.350°E﻿ / 48.850; 2.350
ภาษาทางการ และภาษาประจำชาติ: ฝรั่งเศส
สัญชาติ (2018): 93.0% พลเมืองฝรั่งเศส 7.0% ชาวต่างชาติ
 
ศาสนา  (2020): 58.1% คริสต์ 31.9% ไม่มีศาสนา 8.3% อิสลาม 0.7% อื่น ๆ
เดมะนิม: ชาวฝรั่งเศส
การปกครอง: รัฐเดี่ยว ระบบกึ่งประธานาธิบดี สาธารณรัฐรัฐธรรมนูญ

• ประธานาธิบดี : แอมานุแอล มาครง
• นายกรัฐมนตรี : ฟร็องซัว บายรู
• ประธานวุฒิสภา : เฌราร์ ลาร์เช
• ประธานสมัชชาแห่งชาติ : ยาแอล โบรน-ปีแว
 
สภานิติบัญญัติ: รัฐสภา
• สภาสูง: วุฒิสภา
• สภาล่าง: สมัชชาแห่งชาติ
ก่อตั้ง

• รัชสมัยของพระเจ้าโคลวิสที่ 1ในฐานะกษัตริย์ของชาวแฟรงก์ : ค.ศ. 500
• สนธิสัญญาแวร์เดิง : สิงหาคม ค.ศ. 843
• ราชอาณาจักรฝรั่งเศส : 3 กรกฎาคม ค.ศ. 987
• ก่อตั้งสาธารณรัฐ : 22 กันยายน ค.ศ. 1792
• ก่อตั้งประชาคมเศรษฐกิจยุโรป : 1 มกราคม ค.ศ. 1958
• รัฐธรรมนูญฉบับปัจจุบัน : 4 ตุลาคม ค.ศ. 1958
 
พื้นที่
• รวม: 640,679 ตารางกิโลเมตร (247,368 ตารางไมล์) (อันดับที่ 42)
• แหล่งน้ำ (%): 0.86 (ใน ค.ศ. 2015)
• ประเทศฝรั่งเศสแผ่นดินใหญ่ (IGN): 551,695 km2 (213,011 sq mi) (อันดับที่ 50)
• ประเทศฝรั่งเศสแผ่นดินใหญ่ (Cadastre): 543,940.9 km2 (210,016.8 sq mi) (อันดับที่ 50)
ประชากร
• พฤษภาคม ค.ศ. 2021 ประมาณ:  67,413,000 คน (อันดับที่ 20)
• ความหนาแน่น: 104.7109/กม.2 (อันดับที่ 106)
• ประเทศฝรั่งเศสแผ่นดินใหญ่ ประมาณ ข้อมูลเมื่อ May 2021:  65,239,000 (อันดับที่ 23)
• ความหนาแน่น: 116 ต่อตารางกิโลเมตร (300.4 ต่อตารางไมล์) (อันดับที่ 89)
จีดีพี (อำนาจซื้อ) : ค.ศ. 2023 (ประมาณ)
• รวม:  3.667 ล้านล้านดอลลาร์สหรัฐ (อันดับที่ 9)
• ต่อหัว:  56,036 ดอลลาร์สหรัฐ (อันดับที่ 24)
จีดีพี (ราคาตลาด) : ค.ศ. 2023 (ประมาณ)
• รวม:  2.923 ล้านล้านดอลลาร์สหรัฐ (อันดับที่ 7)
• ต่อหัว:  44,408 ดอลลาร์สหรัฐ (อันดับที่ 23)
จีนี (ค.ศ. 2019):  29.2 ต่ำ
เอชดีไอ (ค.ศ. 2019):  0.910 สูงมาก · อันดับที่ 28
สกุลเงิน: ยูโร (€) (EUR) ฟรังก์ ซีเอฟพี (XPF)
เขตเวลา: UTC+1 (เวลายุโรปกลาง)
• ฤดูร้อน (เวลาออมแสง): UTC+2 (เวลาออมแสงยุโรปกลาง)
: หมายเหตุ: มีเส้นเวลาหลายแห่งในดินแดนโพ้นทะเลของฝรั่งเศส  ถึงแม้ว่าประเทศฝรั่งเศสใช้เขตเวลายุโรปตะวันตก/UTC (Z) ตั้งแต่วันที่ 25 กุมภาพันธ์ ค.ศ. 1940 ก่อนการยึดครองของเยอรมนีในสงครามโลกครั้งที่สอง, เวลายุโรปกลาง/UTC+01:00 ถูกใช้เป็นเวลามาตรฐาน  ซึ่งปรับเพียง +0:50:39 (และ +1:50:39 ในช่วงเวลาออมแสง) จากเวลาเฉลี่ยท้องถิ่นปารีส (UTC+0:09:21).
รูปแบบวันที่: วว/ดด/ปปปป (ค.ศ.)
ไฟบ้าน: 230 โวลต์–50 เฮิร์ซ
ขับรถด้าน: ขวา
รหัสโทรศัพท์: +33
โดเมนบนสุด: .fr
ข้อมูลหลายแหล่งให้ข้อมูลพื้นที่ของประเทศฝรั่งเศสแผ่นดินใหญ่ที่ 551,500 ตารางกิโลเมตร และรายชื่อดินแดนโพ้นทะเลต่างกัน ซึ่งรวมกันแล้วมีพื้นที่ 89,179 ตารางกิโลเมตร เมื่อรวมแล้วจะได้พื้นที่สาธารณรัฐฝรั่งเศสทั้งหมด รายงานของซีไอเอบันทึกที่ 643,801 ตารางกืโลเมตร
ฝรั่งเศส (ฝรั่งเศส: France; ออกเสียง: [fʁɑ̃s] ไฟล์:LL-Q150 (fra)-Fhala.K-France.wav) หรือชื่อทางการว่า สาธารณรัฐฝรั่งเศส (ฝรั่งเศส: République française) เป็นประเทศในภูมิภาคยุโรปตะวันตก ทั้งยังประกอบไปด้วยเกาะและดินแดนอื่น ๆ ในต่างทวีป ประเทศฝรั่งเศสแผ่นดินใหญ่ทอดตัวตั้งแต่ทะเลเมดิเตอร์เรเนียนจนถึงช่องแคบอังกฤษและทะเลเหนือ และจากแม่น้ำไรน์จนถึงมหาสมุทรแอตแลนติก มีประชากรราว 68 ล้านคน (ค.ศ. 2024) แบ่งการปกครองออกเป็น 18 แคว้น (รวมแคว้นโพ้นทะเล 5 แคว้น) ซึ่งครอบคลุมพื้นที่ 643,801 ตารางกิโลเมตร ฝรั่งเศสมีพรมแดนติดกับประเทศเบลเยียม ลักเซมเบิร์ก เยอรมนี สวิตเซอร์แลนด์ อิตาลี โมนาโก อันดอร์รา และสเปน และยังเชื่อมกับสหราชอาณาจักรทางอุโมงค์ช่องแคบอังกฤษ และเนื่องจากการมีดินแดนโพ้นทะเลในครอบครอง ทำให้ฝรั่งเศสมีเขตเวลาแตกต่างกันมากถึง 12 เขต มากกว่าทุกประเทศบนโลก รวมทั้งมีอาณาเขตติดกับประเทศบราซิล ซูรินาม (ติดกับเฟรนช์เกียนา) และซินต์มาร์เตินของเนเธอร์แลนด์ (ติดกับแซ็ง-มาร์แต็ง) ฝรั่งเศสเป็นประเทศรัฐเดี่ยวโดยปกครองด้วยระบบกึ่งประธานาธิบดี เมืองหลวงและเมืองที่ใหญ่ที่สุดคือกรุงปารีสซึ่งถือเป็นหนึ่งในศูนย์กลางทางวัฒนธรรมและเศรษฐกิจของทวีปยุโรป และยังมีเมืองสำคัญอื่น ๆ เช่น ลียง, มาร์แซย์, ตูลูส, บอร์โด, ลีล, สทราซบูร์ และ นิส
ดินแดนของฝรั่งเศสเริ่มมีมนุษย์เข้ามาตั้งรกรากตั้งแต่สมัยยุคหินเก่า ชาวเคลต์ถือเป็นชาวยุโรปกลุ่มแรกที่เข้ามาตั้งรกรากในยุคเหล็กรวมตัวกันในบริเวณที่เป็นประเทศฝรั่งเศสแผ่นดินใหญ่ปัจจุบัน ก่อนที่จักรวรรดิโรมันจะผนวกดินแดนแห่งนี้ในช่วง 51 ปีก่อนคริสตกาล และก่อให้เกิดวัฒนธรรมโรมันกอลซึ่งเป็นรากฐานของภาษาฝรั่งเศส ชาวแฟรงก์เดินทางมาถึงบริเวณนี้ใน ค.ศ. 476  และก่อตั้งราชอาณาจักรแฟรงก์ซึ่งต่อมาได้กลายเป็นศูนย์กลางของจักรวรรดิการอแล็งเฌียง ก่อนที่สนธิสัญญาแวร์เดิงจะแบ่งพื้นที่อาณาจักร และอาณาจักรแฟรงก์ตะวันตกได้กลายเป็นราชอาณาจักรฝรั่งเศสใน ค.ศ. 987
ฝรั่งเศสเป็นมหาอำนาจมาตั้งแต่สมัยกลาง และปกครองด้วยระบบฟิวดัล พระเจ้าฟีลิปที่ 2 เสริมสร้างอำนาจของราชวงศ์และยังขยายอาณาจักรเพิ่มขึ้นเป็นสองเท่า เมื่อสิ้นรัชสมัยของพระองค์ ราชอาณาจักรก็กลายเป็นรัฐที่มีอำนาจมากที่สุดในยุโรป ตั้งแต่กลางศตวรรษที่ 14 ถึงกลางศตวรรษที่ 15 ฝรั่งเศสเผชิญความขัดแย้งทางราชวงศ์นำไปสู่สงครามร้อยปี ก่อนจะเข้าสู่สมัยฟื้นฟูศิลปวิทยาซึ่งตามมาด้วยความเจริญทางศิลปะและวัฒนธรรม ในช่วงเวลานั้น ฝรั่งเศสยังทำสงครามกับชาติต่าง ๆ และมีการล่าอาณานิคมทั่วโลก และในศตวรรษที่ 20 พวกเขาเป็นชาติที่มีอาณานิคมมากเป็นอันดับสองของโลก ในศตวรรษที่ 16 สงครามศาสนาระหว่างชาวคาทอลิกและอูว์เกอโนทำให้ราชอาณาจักรอ่อนแอลง ก่อนจะกลับมาเป็นมหาอำนาจของยุโรปอีกครั้งในศตวรรษที่ 17 ในรัชสมัยของพระเจ้าหลุยส์ที่ 14 แต่หลังสิ้นสุดสงครามสามสิบปี ฝรั่งเศสต้องเผชิญภาวะเศรษฐกิจถดถอย และการทำสงครามอื่น ๆ (โดยเฉพาะความพ่ายแพ้ในสงครามเจ็ดปีและการมีส่วนร่วมในสงครามปฏิวัติอเมริกา) ทำให้ราชอาณาจักรระส่ำระส่ายอย่างหนักจนสิ้นสุดศตวรรษที่ 18 นำไปสู่การปฏิวัติใน ค.ศ. 1789 ซึ่งเป็นการล้มล้างระบอบสมบูรณาญาสิทธิราชย์ การปฏิรูประบอบเก่า การประหารพระเจ้าหลุยส์ที่ 16 และกลายสภาพเป็นสาธารณรัฐสมัยใหม่ชาติแรก ๆ ในประวัติศาสตร์ และสร้างปฏิญญาว่าด้วยสิทธิมนุษยชนและพลเมืองมาจนถึงทุกวันนี้
ฝรั่งเศสยังเป็นมหาอำนาจอย่างต่อเนื่องในช่วงต้นศตวรรษที่ 19 ภายใต้จักรพรรดินโปเลียนที่ 1 ทรงปราบปรามภูมิภาคอื่น ๆ ในยุโรปและสถาปนาจักรวรรดิที่หนึ่ง การล่มสลายของจักรวรรดินำไปสู่ช่วงเวลาแห่งความเสื่อมโทรมจนเกิดการก่อตั้งสาธารณรัฐที่ 3 ระหว่างสงครามฝรั่งเศส-ปรัสเซียใน ค.ศ. 1870 ทศวรรษต่อมาเป็นช่วงเวลาของความรุ่งเรืองทางวัฒนธรรม วิทยาศาสตร์ และเศรษฐกิจที่เฟื่องฟู ที่เรียกว่ายุคสวยงาม ฝรั่งเศสมีบทบาทสำคัญในสมัยระหว่างสงคราม โดยเข้าร่วมสงครามโลกครั้งที่หนึ่ง และเป็นหนึ่งในมหาอำนาจฝ่ายสัมพันธมิตรในสงครามโลกครั้งที่สอง แต่ก็ถูกฝ่ายอักษะยึดครองใน ค.ศ. 1940 หลังจากการปลดแอกใน ค.ศ. 1944 สาธารณรัฐที่ 4 ได้ก่อตั้งขึ้นเป็นช่วงเวลาสั้น ๆ และถูกยุบในช่วงสงครามแอลจีเรีย ก่อนที่สาธารณรัฐที่ 5 จะก่อตั้งขึ้นใน ค.ศ. 1958 โดย ชาร์ล เดอ โกล ประเทศแอลจีเรียและอาณานิคมของฝรั่งเศสส่วนใหญ่ได้รับอิสรภาพในทศวรรษที่ 1960 โดยยังคงรักษาความสัมพันธ์ที่ใกล้ชิดกับฝรั่งเศสมาถึงปัจจุบัน
ฝรั่งเศสเป็นศูนย์กลางของโลกทางศิลปะ แฟชั่น วิทยาศาสตร์ และปรัชญามาหลายศตวรรษ และมีแหล่งมรดกโลกมากที่สุดเป็นอันดับ 4 ของโลก (53 แห่ง) รวมทั้งมีนักท่องเที่ยวมากที่สุดในโลกด้วยจำนวนกว่า 100 ล้านคนใน ค.ศ. 2023 ฝรั่งเศสเป็นประเทศพัฒนาแล้ว และมีระบบการศึกษา สาธารณสุข และระบบขนส่งมวลชนที่มีคุณภาพสูง อีกทั้งยังติดอันดับในแง่ของคุณภาพชีวิตที่ดีของประชากร และมีดัชนีการพัฒนามนุษย์สูง ฝรั่งเศสมีขนาดเศรษฐกิจใหญ่เป็นอันดับ 7 ของโลกโดยวัดจากผลิตภัณฑ์มวลรวมในประเทศ และอันดับ 10 ตามภาวะเสมอภาคของอำนาจซื้อ ฝรั่งเศสยังเป็นหนึ่งในผู้ก่อตั้งสหภาพยุโรปและมีพื้นที่ใหญ่ที่สุดในบรรดาประเทศสมาชิก รวมทั้งเป็นหนึ่งในห้าประเทศผู้ก่อตั้งสหประชาชาติ เป็นสมาชิกองค์การระหว่างประเทศของกลุ่มประเทศที่ใช้ภาษาฝรั่งเศส, กลุ่ม 7, เนโท และองค์การเพื่อความร่วมมือทางเศรษฐกิจและการพัฒ และยังเป็นสมาชิกถาวรของคณะมนตรีความมั่นคงแห่งสหประชาชาติ และเป็นมหาอำนาจที่มีอาวุธนิวเคลียร์